### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2018. február 12-i ülésének jegyzőkönyvéből*

**24. Javaslat Szombathely Város területén forgalmi rend változással kapcsolatos döntések meghozatalára  
Előadó:** Lakézi Gábor, a Városüzemeltetési Osztály vezetője

**40/2018 (II.12.) GVB. sz. határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:

1. A Bizottság egyetért azzal, hogy a forgalom akadálymentes biztosításához a Szűrcsapó u. 12. szám mellé, az útcsatlakozástól ~13,00 méterre a KRESZ 61. ábra szerinti „Várakozni tilos” közúti jelzőtábla kerüljön kihelyezésre. A közúti jelzőtábla kihelyezése előtt helyszíni bejárást kell megszervezni, melyen konkrétan meg kell határozni a minimálisan szükséges várakozási tilalmi szakasz hosszát annak érdekében, hogy a lehető legtöbb várakozási lehetőséget lehessen megőrizni.
2. A Bizottság a Faludi Ferenc u. 22. szám előtti útcsatlakozásban a KRESZ 61. ábra szerinti „Várakozni tilos” közúti jelzőtábla kihelyezését támogatja.
3. A Bizottság a benyújtott kérelmet támogatva egyetért azzal, hogy a Maros és az Öntő utca kereszteződésben lévő parkolóban kerüljön kizárólagos személygépkocsi használatra vonatkozó korlátozás bevezetésre.
4. A Bizottság támogatja, hogy a Szombathely, Aréna u. 8. számú ingatlan előtt a „Megállni tilos időkorláttal” tábla kerüljön kihelyezésre.
5. A Bizottság egyetért azzal, hogy a Hefele M. utcában az egyirányúsítás a Levéltár parkoló bejáratáig kiterjesztésre kerüljön, az érintett szakaszon az utca bal oldalán további parkolók kerüljenek kialakításra, valamint az érintett egyirányú útszakaszon biztosított legyen az ellenirányú kerékpáros forgalom. A forgalmi rend módosítása előtt helyszíni bejárást kell tartani, melynek keretében meg kell vizsgálni, hogy az egyirányúsítás bevezetése mellett hogyan biztosítható a szembe kerékpározás és a parkolóhelyek egyidejű megoldása.
6. Bizottság felkéri a polgármestert, hogy az 1-5. pontban foglalt döntések érdekében a szükséges intézkedések megtételéről gondoskodjon.

**Felelős:** Dr. Puskás Tivadar, polgármester

Lendvai Ferenc, a bizottság elnöke

Illés Károly, alpolgármester

(a végrehajtásért: Lakézi Gábor, a Városüzemeltetési Osztály vezetője)

**Határidő:** 1. és 5. pont: azonnal

1. pont: 2018. április 15.

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető